**Предлог Владе Републике Србије за регулисање обавеза физичких лица – радника на интернету по основу пореза и доприноса на приходе из иностанства**

Након више састанака са представницима Удружења радника на интернету Влада Републике Србије је дала следећи предлог:

1. Обустављају се контроле Пореске управе и наплата пореза и доприноса на приходе које из иностранства остварују радници на интернету до усвајања измена Закона о порезу на доходак грађана којим ће се на целовит начин уредити начин утврђивања и плаћања наведених обавеза
2. Да се изменама Закона о порезу на доходак грађана, начин обрачуна и плаћања претходно насталих пореза и доприноса на приходе из иностранства уреди на следећи начин:
   * Висина обавезе утврђује се решењем Пореске управе и иста се плаћа у ратама у периоду до 10 година;
   * Нормирани трошкови се признају у висини од 43% остварених прихода;
   * Камата на претходно настале обавезе се не обрачунава за период до доношења решења Пореске управе.
3. Рок за измену Закона о порезу на доходак грађана је до маја 2021. године.
4. Предлог Владе Републике Србије не односи се на приходе од издавања непокретности, посредовањa и трговинe криптовалутама, добитака од игара на срећу који нису остварени у складу са Законом о играма на срећу.
5. Радноправни статус за флексибилне облике рада биће уређен посебним законом.